<<เสาะหาแหล่งเลขเด็ด>>

     สามแยกเจริญกรุง ตรงข้ามธนาคาร UOB ครับ

<<นักเสี่ยงดวงรุ่นพี่แนะนำ>>

     น้อง GB และทีมงานนั้น ไม่ได้แวะมาร้านนี้นานพอสมควร เนื่องจากหาที่จอดรถยากมากพอสมควร มารอบนี้แวะกันซะหน่อย ในร้านคนยังหนาแน่นเช่นเดิม ทั้งซื้อนั่งทานที่ร้านหรือยกเดินไปโซ้ยกันไป ส่วนถ้าจะกล่าวถึงประวัติความเป็นมาแล้ว หลายๆคนคงจะเล่ากันไปเยอะแยะและละเอียดดีแล้ว ไปหาเสพย์กันได้จ๊ะ จริงๆร้านนี้ก็เปิดมานานและเปลี่ยนแปลงไม่เยอะมาก ยังขายลอดช่องเป็นหลัก แก้วละ 20 บาท และมีเมนูก๋วยเตี๋ยวหมู พอให้ได้ทานกันกรุบกริบพอได้บ้าง ชามละ 35 บาท รอบนี้แวะกลับมา เลยมาเช็คคุณภาพกันพอหอมปากหอมคอ เสี่ยงดวงกันสักครั้งครับ

<<เป้าหมายที่เราไปขูด ลูบแป้ง 555+ >>

     - ลอดช่องสิงคโปร์ (แก้วละ 20 บาท) ????????????: ลอดช่องสีเขียวอ่อนๆใสๆ เส้นดูเล็กเรียว กะทิขาวขุ่นดูสวยสดดี สาดน้ำแข็งมาหยาบๆเยอะพอประมาณ พอใช้ได้ครับ

<<ตรวจตราเช็คผล หวังมีโชค>>

      >รสชาติ – 3.5/5 : วัตถุดิบดีใช้ได้ รสสัมผัสค่อนข้างน่าพอใจ เนื้อลอดช่วงเหนียวๆ นุ่ม หนึบๆกำลังดี น้ำแข็งที่สาดใส่เข้ามาอย่างมากล้นดูจะทำให้ความดีงามขององค์ประกอบพอสมควร ซึ่งน้ำเชื่อมและน้ำกะทิ สำหรับผมแล้ว ความหวาน หอม เข้มข้น และมันนั้นยังจืดจาง ห่างไกลกับความฟินอีกเยอะ ด้วยความเคารพ...

     >ราคา – 3/5 : พอแวะหากัน กระชับความสัมพันธ์ก็พอ สำหรับความจุ 1 แก้ว ขนาดธรรมดา น้ำแข็งเกือบ 45 % มันไม่ทำให้เรา ฟินได้มากแต่อย่างใด 1 แก้วไม่พอแหงๆ น้อง GB ได้แต่ทำตาปริบๆ กับ 20 ที่เสียไป... 

     >บรรยากาศ – 3.5/5 : ร้านไม่ใหญ่โตมากมาย แบบห้องแถวสมัยเก่าๆ  ขนาด 2 ห้อง ตกแต่งไทย-จีน ผสมปนเปกันไป รั้วเขียวดูโดดเด่นแต่ไกล โต๊ะเหล็กสแตนเลส เก้าอี้พอนั่งได้ทั่วๆไป พัดลมพัดโบกพอบรรเทาความร้อนได้ มีเกือบ 20 โต๊ะ สะอาดสะอ้านพอใช้ได้ครับ 

     >บริการ – 3/5 : ไม่มีคนสนใจพวกเราพอดู กะว่าจะแอบยกของไปขายแล้ว 555+ คำแนะนำและเชียร์แขกพอใช้ได้ ยิ้มแย้มแจ่มใสพอประมาณและพูดจาสุภาพใช้ได้ ตระเตรียมอาหารควรใช้เวลาไม่นานเท่าไหร่ แต่ไม่ได้สนใจพวกผมเท่าใด มันก็เลยช้า งงไหม 555+ ที่จอดรถไร้ความปราณี บางครั้งมีพี่ๆคอยตรวจตราอยู่ด้วย ต้องระวังกันนะจ๊ะ

<< เจ้ามือใหญ่สมน้ำหน้าปิดท้าย 555+ >>

     ก็พอได้นะ

 ===================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.
